# **Skabelon for lokalaftale om arbejdstid i forbindelse med nedlukningsperioden 2020**

­­­­­

### På baggrund af Efterskoleforeningen, Frie Skolers Ledere og Frie Skolers Lærerforenings fælles udmelding om de særlige udfordringer, der kan være på efterskolerne i og efter nedlukningsperioden, er der – jf. vedlagte bilag ”Lokalaftale om arbejdstid for lærere i forbindelse med nedlukning af efterskoler” – aftalt følgende:

### Der indgås på xx efterskole nedenstående lokalaftale om arbejdstid – jfr. Cirkulære om Statens arbejdstidsaftale § 3. Aftalen er indgået i henhold til vedlagte bilag om lokalaftaler om arbejdstid for lærere i forbindelse med nedlukningsperioden.

## **Aftale**

Ledelsen kan i perioden 30. marts til og med den 13. april omlægge allerede planlagt arbejde under følgende forudsætninger:

* Der kan for perioden omlægges op til 22,2 timer pr. fuldtidsansat lærer. Timerne kan anvendes i perioden frem til normperiodens afslutning.
* Den enkelte lærer skal dagen i forvejen gøres bekendt med, præcis hvilke timer der omlægges. Det forudsættes desuden, at læreren i de angivne timer ikke skal udføre arbejde eller stå til rådighed for skolen.

Herudover kan ledelsen for perioden fra hjemsendelsen den [indset dato tidligst den 12. marts] til og med den 13. april omlægge timer, der ligger ud over 7,4 time pr. dag, og som er planlagt til helt særlige aktiviteter, der ikke kan gennemføres i nedlukningsperioden. Det er en forudsætning, at timerne efterfølgende anvendes til samme aktiviteter. Det er aftalt, at følgende særlige aktiviteter er relevante [indsæt].

* Der kan maksimalt omlægges op til 37 timer pr. fuldtidsansat lærer for særlige aktiviteter. Timerne kan anvendes til aktiviteten frem til normperiodens afslutning.
* Skolen skal dokumentere, at de omlagte timer i perioden fra hjemsendelsen til 29. marts er planlagte, men ikke præsterede timer.
* Det er skolens ansvar at dokumentere, at omlægningen af arbejdstiden for perioden 30. marts til og med 13. april er varslet senest dagen i forvejen, og at det er meddelt, at læreren har fri de pågældende timer.
* Aften-, nat- og weekendtilsyn er ikke en særlig aktivitet og kan derfor ikke omlægges.

Aftalen genbekræftes eller genforhandles, hvis nedlukningsperioden forlænges eller der sker ændrede vilkårsforudsætninger udmeldt af de centrale parter eller Efterskoleforeningen og Frie Skolers Lærerforening.

### **Aftaler vedr. nedlukningsperioden indgået inden den 29. marts:**

Lokalaftaler, der i anledning af nedlukningen er indgået forud for de centrale parters udmelding om opgørelsen af arbejdstiden i nedlukningsperioden, er gældende, men kun hvis de genbekræftes af tillidsrepræsentanten og ledelsen.

Aftalerne skal desuden genbekræftes eller genforhandles, hvis der atter kommer ændrede vilkårsændringer fx udmeldinger om arbejdstid fra regeringen eller de centrale parter.

Følgende aftaler genbekræftes [indsæt og/eller vedlæg som bilag]

Tidligere indgåede aftaler, der bortfalder ved indgåelsen af denne aftale [indsæt]

Dato [indsæt]

Tillidsrepræsentanten Skolen